Jun 13,2018
అవసరమైతే ఇక పూర్తి వాటా విక్రయం!
న్యూఢిల్లీ: ప్రభుత్వ రంగ విమా నయాన సంస్థ ఎయిరిండియాలో పూర్తి వాటాను విక్రయించే దిశగా సర్కారు అడుగులు వేస్తున్నట్టు తెలుస్తోంది. ఎయిరిండియాలో 76% వాటా విక్రయానికి గాను సర్కారు ఇటీవల బిడ్లను ఆహ్వానించగా.. గడువు ముగిసినప్పటికీ కొనుగోలుదారుల నుంచి ఎలాంటి స్పందన రాని సంగతి తెలిసిందే. దీంతో సర్కారు ఎయిరిండియా విక్రయాన్ని ఆకర్షణీయంగా మార్చాలని యోచిస్తున్నట్టుగా సమాచారం. ఈ దఫా వాటా విక్రయం విషయంలో విజయం సాధించాలన్న కృత నిశ్చయంతో ముందుకు సాగుతున్న సర్కారు.. ఆ మేరకు వాటా విక్రయపు నిబంధనల సవరించాలని భావిస్తోంది. ఈ విషయమై పౌరవిమానయాన శాఖలో సీనియర్‌ అధికారి సుభాష్‌ చంద్ర గార్గ్‌ వివరణనిస్తూ ప్రభుత్వం తప్పకుండా ఎయిరిండియాలో 24% వాటాను కలిగి ఉండాలన్న నిబంధనేదీ లేదని అన్నారు. సంస్థను ఎవరూ కొనుగోలు చేయడానికి ముందుకు రాని పక్షంలో.. సర్కారు కొంత భిన్నంగా ముందుకు సాగాల్సి వస్తుందంటూ పరోక్షంగా ఈ దిశగా లీక్‌నిచ్చారు.
మీ స్నేహితులకు రికమెండ్ చెయ్యండి